Razer BlackWidow Chroma v2 - Input Devices & Peripherals Reviews - TheLab.gr
Από astrolabos (edited)
Πριν από δύο χρόνια είχε γίνει παρουσίαση του Razer BlackWidow Ultimate GR εδώ, στο TheLab.gr. Κατά την δοκιμή για την παρουσίαση, είχε δοθεί αρκετή προσοχή στην διαφοροποίηση της Razer από την νόρμα της αγοράς να χρησιμοποιεί μηχανικούς διακόπτες της Cherry και είχε κάνει το τολμηρό βήμα να χρησιμοποιήσει δικούς της διακόπτες, χρησιμοποιώντας στην ουσία την εταιρία Kaihua Electronics Co. Ltd σαν φασόν προμηθευτή για την κατασκευή τους. Αυτό βέβαια άλλαξε, μιας και η Razer στη προσπάθειά της να παραδώσει υψηλής ποιότητας και αισθητικής προϊόν, μεταβαίνει σιγά σιγά σε μηχανικούς διακόπτες της εταιρίας Greetech.
Σε αυτά τα δύο χρόνια περάσαν αρκετά μοντέλα, φάνηκαν αδυναμίες αλλά και δυνατά σημεία και ύστερα από αρκετό καιρό, γίνεται η επιστροφή στο εργαστήριο και η δυνατότητα παρουσίασης ενός αρκετά αξιόλογου μοντέλου της εταιρίας Razer, το BlackWidow Chroma V2.
Τα κύρια χαρακτηριστικά του Razer BlackWidow Chroma V2 μπορείτε να τα δείτε στον πίνακα που ακολουθεί:
Razer™ Mechanical Switches (50g)
Όλα τα πλήκτρα + 5 αποκλειστικά πλήκτα
10 key roll-over anti-ghosting (10NKRO)
Μέγεθος πλήκτρολογίου
Πολυμεσικές δυνατότητες
Μαγνητικά αποσπώμενο πλήρους μεγέθους με τελείωμα υφής δέρματος.
Η τιμή του Razer BlackWidow Chroma V2 στην Ελλάδα, τη στιγμή συγγραφής της παρουσίασης, ανέρχεται στα 169,89 €, ενώ
στις αγορές των υπόλοιπων χωρών της Ευρωπαϊκής Ένωσης ξεκινάει από το ποσό των 183,52 €
Εκτός από την καλή κατασκευή που αναφέρθηκε πιο πάνω, βλέπουμε ότι η Razer δίνει σημασία και στην χρηστικότητα της συσκευασίας, μετατρέποντας την σε ένα ισχυρό εργαλείο Marketing. Στην εξωτερική συσκευασία όπως φαίνεται και στις φωτογραφίες παραπάνω υπάρχει η δυνατότητα δοκιμής της αφής ενός πλήκτρου, έτσι ώστε ο υποψήφιος αγοραστής να δοκιμάσει πριν αγοράσει την αίσθηση των πλήκτρων της Razer. Η ανατροπή έρχεται όταν ανοιχθεί το κουτί, όπου όπως φαίνεται και παρακάτω το δοκιμαστικό πλήκτρο μπορεί κάλλιστα να γίνει και μπρελόκ! Μπράβο στη Razer για την πρωτοποριακή της σκέψη.
Τα μπράβο όμως δε σταματούν εδώ. Στην διαδρομή στον κόσμο των μηχανικών πληκτρολογίων ήταν η πρώτη φορά που υπήρχε στη διάθεσή μας ένας πραγματικός "τεμπέλης". Η Razer εδώ κατάφερε και πήγε το επίπεδο φινιρίσματος προϊόντος ένα βήμα παραπάνω, προσφέροντας στον καταναλωτή την δυνατότητα να ξεκουράζει τους καρπούς του πάνω στο στήριγμα αυτό από το απλά να ακουμπάει. Με μια επαναστατική μαγνητική συνδεσμολογία του στηρίγματος καρπού με το κυρίως σώμα του πληκτρολογίου η εταιρία κατάφερε με ένα σμπάρο να χτυπήσει δύο τρυγόνια. Κατάφερε να κάνει πανεύκολη την σύνδεση και αποσύνδεση του στηρίγματος καρπού από το πληκτρολόγιο ενώ παράλληλα διατηρεί σταθερή σύνδεση με αυτό χωρίς να αποσπάται κάθε λίγο και λιγάκι. Τεράστιο επίτευγμα της Razer εδώ και πραγματικά ελπίζουμε και οι υπόλοιποι κατασκευαστές να ακολουθήσουν το παράδειγμά της.
Στο Razer Blackwidow Chroma V2 όπως αναφέρθηκε και παραπάνω, χρησιμοποιούνται πλήκτρα τα οποία έχουν σχεδιαστεί από την Razer και έχουν υλοποιηθεί από την Greetech. Τα πλήκτρα αυτά, σύμφωνα πάντα με την Razer, έχουν διάρκεια ζωής 80 εκατομμύρια ενεργοποιήσεις, 30 εκατομμύρια περισσότερα από όσα δίνει η Cherry Corp και 20 εκατομμύρια περισσότερες από τους προκατόχους της Razer, τους Kalih switches.
Στον παρακάτω πίνακα φαίνονται τα χαρακτηριστικά των τριών τύπων μηχανικών διακοπτών που προσφέρει η Razer και είναι διαθέσιμα για το Razer BlackWidow Chroma V2.
Περισσότερες πληροφορίες σχετικά με τους διακόπτες της Razer, μπορείτε να βρείτε εδώ: https://www.razerzone.com/razer-mechanical-switches
Το Razer BlackWidow Chroma V2 διαθέτει ένα καλώδιο με πλεκτή ίνα το οποίο δεν είναι τόσο δύσκαμπτο έτσι ώστε να το κάνει δύσχρηστο, ενώ μέσα από αυτό περνάνε τρία καλώδια τα οποία δίνουν και αντίστοιχες δυνατότητες στο εν λόγω πληκτρολόγιο. Έτσι, εκτός από το καλώδιο που μεταφέρει τις εντολές ενεργοποίησης των μηχανικών πλήκτρων στον συνδεδεμένο με αυτόν υπολογιστή, υπάρχουν άλλα δύο καλώδια τα οποία δίνουν "ζωή" σε μια θύρα USB 2.0 που έχει το πληκτρολόγιο και μια θύρα σύνδεσης ακουστικών, όπως μπορείτε να δείτε και στις φωτογραφίες παρακάτω.
Το Razer BlackWidow Chroma V2 είναι ένα ολοκληρωμένο προϊόν το οποίο φαίνεται ότι δε βγήκε βιαστικά απλά για να βγει. Οι μικρές λεπτομέρειες είναι αυτές που κάνουν τη διαφορά και το "ανεβάζουν" στα μάτια του υποψήφιου αγοραστή. Από τις στρογγυλεμένες άκρες του, την ύπαρξη θυρών usb και ήχου, μέχρι τον "τεμπέλη" από τεχνόδερμα ο οποίος παραμένει αλέκιαστος ύστερα από δύο μήνες βαριάς και καθημερινής χρήσης και τη βάση των μηχανικών πλήκτρων η οποία είναι λευκή για να διαχέει καλύτερα το παραγόμενο φως από τα RGB LED που βρίσκονται στους μηχανικούς διακόπτες, βλέπουμε μια εμμονή στη λεπτομέρεια η οποία τελικά επιβραβεύεται συνολικά στο τελικό προϊόν.
Λογισμικό Synapse 2.0
Η Razer στον τομέα του λογισμικού υποστήριξης, έχει κάνει πάρα πολύ καλή δουλειά και πιστεύουμε ότι το λογισμικό Synapse 2.0 δείχνει το δρόμο που πρέπει να ακολουθήσουν και οι άλλες εταιρίες/κατασκευάστριες μηχανικών πληκτρολογίων και όχι μόνο. Πέρα από τα συνήθη χαρακτηριστικά τα οποία περιμένει ο καθένας να βρει σε κάθε λογισμικό υποστήριξης μηχανικών πληκτρολογίων, υπάρχει και η δυνατότητα αποθήκευσης των προφίλ που δημιουργείτε σε διαδικτυακό χώρο το οποίο σας προσφέρει η Razer με την προϋπόθεση της εγγραφής σας μόνο και τίποτε άλλο. Δηλαδή με λίγα λόγια, έχετε το προσωπικό σας σύννεφο στο οποίο μπορείτε να αποθηκεύσετε τα προφίλ σας και να τα χρησιμοποιήσετε σε άλλα πληκτρολόγια της Razer τα οποία βέβαια είναι συμβατά με το πρόγραμμα Synapse 2.0. Μια λίστα με τις Razer συσκευές που είναι συμβατές με το πρόγραμμα Synapse 2.0, μπορείτε να βρείτε εδώ: https://www.razerzone.com/eu-en/synapse. Αναλυτική παρουσίαση του Synapse 2.0 μπορείτε να δείτε στην παρουσίαση του Razer Black Widow Ultimate 2014 Greek.
Ύστερα από αρκετό καιρό συμβίωσης με το Razer BlackWidow Chroma V2, η αίσθηση που έμεινε ήταν πάρα πολύ καλή. Αν εξαιρεθεί ο θόρυβος που παράγουν οι Razer™ Green, που αποτελεί καθαρά προσωπική άποψη, η συμπεριφορά του και οι επιδόσεις του ήταν υποδειγματικές. Η Razer υποστηρίζει, ότι το πληκτρολόγιο είναι 10 KRO (Key Roll-over) το οποίο σημαίνει ότι μπορείτε να έχετε πατημένα ταυτόχρονα 10 πλήκτρα και να εγγράφονται οι εντολές και από τα 10, πράγμα που δε γίνεται με τα περισσότερα πληκτρολόγια μεμβράνης, μιας και για οικονομία υλικών, οι κατασκευαστές προτιμούν να ομαδοποιούν τις εισόδους δεδομένων από τα πλήκτρα. Στις δοκιμές που κάναμε, επιβεβαιώσαμε την ταυτόχρονη καταγραφή 10 ενεργοποιήσεων πλήκτρων, ενώ η μέγιστη τιμή που πετύχαμε ήταν η ταυτόχρονη ενεργοποίηση 15 πλήκτρων όπως μπορείτε να δείτε και παρακάτω.
Συνδυασμοί που προκαλούν ghosting Στον παραπάνω συνδυασμό πλήκτρων, είτε τριών είτε τεσσάρων, το πληκτρολόγιο ανταποκρίθηκε τέλεια, πράγμα που σημαίνει ότι δεν υπάρχει καθόλου ghosting! Επίσης δοκιμάστηκε και το τέστ με το οποίο κρατώντας πατημένα τα δύο πλήκτρα shift, δοκιμάσαμε να γράψουμε με απόλυτη επιτυχία και μηδενικές απώλειες το κείμενο "THE QUICK BROWN FOX JUMPS OVER THE LAZY DOG". Στα παιχνίδια οι επιδόσεις του πληκτρολογίου ήταν πάρα πολύ καλές, μιας και σε σχέση με το Logitech G910, η αίσθηση των πλήκτρων ήταν ανώτερη και η αντοχή του μπορούμε να πούμε μας ξάφνιασε ευχάριστα, μιας και με την καθημερινή ενασχόληση με το World of Tanks και ύστερα από τις συνεχείς επικλήσεις στα θεία, το πληκτρολόγιο εξακολουθούσε και ήταν σε ένα κομμάτι ύστερα από αρκετές "χειραψίες" που δέχθηκε ιδιαίτερα όταν οι συμπαίκτες στην ομάδα ήταν Πολωνοί.
Το Razer BlackWidow Chroma V2 είναι ένα ολοκληρωμένο προϊόν από κάθε οπτική γωνία. Τα πλεονεκτήματά του υπερτερούν τα μειονεκτήματά του, τα οποία είναι άνευ ουσιαστικής σημασίας και αφορούν περισσότερο προσωπικές προτιμήσεις σχετικά με κάποιες πτυχές του πληκτρολογίου, παρά με ουσιαστικά μειονεκτήματα τα οποία θα μείωναν την αξία του πληκτρολογίου.
Συνοψίζοντας λοιπόν, αναφορικά με το Razer BlackWidow Chroma V2 έχουμε τα εξής:
- Ελληνικοί χαρακτήρες στα keycaps
- Θα θέλαμε mulitimedia keys
- Η τιμή του σε απόλυτα νούμερα είναι υψηλή.
Με βάση λοιπόν όλων των παραπάνω, η βαθμολογία του Razer BlackWidow Chroma V2 είναι:
Έγινε επεξεργασία July 28 - astrolabos
Απάντησε July 28
ομολογώ ότι σκάλωσα λιγάκι
ενδιαφέρουσα πρόταση το πληκτρολόγιο, φαίνεται υπερπλήρες! δεν έχω άποψη για τους διακόπτες βέβαια!
πολυ ωραίο review!
Τα κακά της ομοιομορφίας
Ευχαριστώ για τα καλα σου λόγια. Όντως πρόκειται για ενα πολύ καλό πληκτρολόγιο το οποίο τα αξίζει τα λεφτά του. Ειδικά ο τεμπέλης του είναι ολα τα λεφτά!
Αψογο και αναλυτικό review Astrolabos
Προσωπικά όμως δε θα έδινα τόσα χρήματα για Kailh switches οταν με λίγο παραπάνω απο τα μισα χρηματα υπάρχουν αντιπροτάσεις με Cherry Mx 🍒
Ωραίος το review Αντουάν!
Μιας και έχω χρόνια 2xRazer blackwidow Ultimate 2014 μόνο καλά λόγια έχω να πω και ας μην πολυσυμπαθώ τα razer γενικά.
Σκέφτομαι σοβαρά μάλιστα να πάρω το μοντέλο τηε παρουσίασης και να αλλάξω ένα CM trigger Z που έχω με καφέ διακόπτες. Η αίσθηση των πράσινων Kaihl είναι καλύτερη, τουλάχιστον για μένα, από τους καφέ Cherry του CM.
Μία ώρα πριν, το μέλος SpirosKGR έγραψε:
Σπύρο, επικοινώνησαν από την Razer και ενημέρωσαν ότι οι διακόπτες δεν είναι πλέον της Kalih αλλά της Greetech, εξ ου και η αυξημένη διάρκεια ζωής των διακοπτών.
Ένας σύντομος οδηγός για το πως μπορεί κάποιος να ξεχωρίσει τους διακόπτες Kalih από τους Greetech, βρίσκεται εδώ: https://insider.razerzone.com/index.php?threads/is-there-any-way-to-tell-the-diference-between-blackwidow-chromas.17828/page-3#post-301584
Απάντησε July 29
πριν 20 ώρες, το μέλος astrolabos έγραψε:
Α , δε το ήξερα καθώς μεχρι κάποια πρόσφατα μοντέλα χρησιμοποιούσαν της Kailh. Από ότι διαβάζω φαίνονται ανώτεροι οι Greetech. Θετική αλλαγή.
Και πάλι πολύ καλή η παρουσίαση Astro =)
Είδα ότι το αναφέρεις και στην αρχή. Η αλήθεια είναι οτι ήμουν on the go και διάβαζα εν τάχει το review και δε θα το ειδα.
62Input Devices & Peripherals Reviews